Nafarroako Parlamentuko Mahaiak, 2021eko azaroaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Mena Blasco jaunak aurkezturiko galdera, atzerritar adingabeak zenbait kirol-diziplinetan federatzeko arazoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko azaroaren 22an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioko foru parlamentari Carlos Mena Blasco jaunak, Legebiltzarreko Erregelamenduan ezarritakoaren babesean, honako galdera hau aurkeztu du, Nafarroako Gobernuak idatziz erantzun dezan:

Orain dela zenbait egun, Eskubide Sozialetako Batzordearen lan-bilkura batera etorri ziren ikasketak direla-eta atzerritar adingabeak aldi baterako hartzeko nafar elkarteen ordezkariak; esan zigutenez, arazoak dauzkate adingabe horiek gure erkidegoan kirol diziplina batzuetan federatzeko.

Nafarroako Kirolaren Institutua zer ari da egiten egoera hori konpontzeko?

Iruñean, 2021eko azaroaren 18an

Foru parlamentaria: Carlos Mena Blasco